**Likumprojekta „Grozījumi Notariāta likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| **1.** | **Pamatojums** | Ministru kabineta 2009. gada 19. novembra rīkojums Nr. 797 „Par Koncepciju par Civillikuma Mantojuma tiesību daļas modernizāciju”.Valdības rīcības plāna Deklarācijas par Valda Dombrovska vadītā Ministru kabineta iecerēto darbību īstenošanai (apstiprināts ar Ministru kabineta 2012.gada 16.februāra rīkojumu Nr.84) 119.2.apakšpunkts. |
| **2.** | **Pašreizējā situācija un problēmas** | Civiltiesību nozares pamats ir 1937. gadā pieņemtais Civillikums. Tādējādi Civillikumā ietvertais regulējums, tajā skaitā Mantojuma tiesību daļas normas, ir novecojis un vairs nespēj pilnībā apmierināt mūsdienu sabiedrības vajadzības. Izvērtējot problēmu jautājumus Latvijas Republikas Civillikuma Mantojuma tiesību regulējumā, konstatēts, ka problēmas skar vairākus mantojuma tiesību daļas institūtus, tostarp arī laulāto mantošanu, testamenta formas (publiskie testamenti, priviliģēti testamenti) un mantojuma aizgādnību. Problēmu izklāsts definēts ar Ministru kabineta 2009. gada 19. novembra rīkojumu Nr. 797 „Par Koncepciju par Civillikuma Mantojuma tiesību daļas modernizāciju” apstiprinātajā koncepcijā.Mantojuma aizgādnības būtība ir radīt efektīvu mehānismu, kas nodrošinātu pilnvērtīgu mantojuma darbību līdz brīdim, kamēr to pārņem mantinieki. Diemžēl patreizējais mantojuma aizgādnības nodibināšanas regulējums ar tiesas līdzdalību ir laikietilpīgs un sarežģīts, kas nenodrošina mantojuma aizgādnības nodibināšanas primāro funkciju – operatīvu rīcību.  |
| **3.** | **Saistītie politikas ietekmes novērtējumi un pētījumi** | I.Šermukšņa, P.Bulava, J.Solovjakova, E. Virko veiktais pētījums „Identificētie problēmu jautājumi Latvijas Republikas mantojuma tiesību regulējumā”. Ar pētījumu un tajā izdarītajiem secinājumiem iespējams iepazīties Tieslietu ministrijas mājas lapā: <http://www.tm.gov.lv/lv/ministrija/imateriali/petijumi.html> |
| **4.** | **Tiesiskā regulējuma mērķis un būtība** | Likumprojekta „Grozījumi Notariāta likumā” (turpmāk – likumprojekts) mērķis ir noteikt atbilstību tiesību normām Civillikuma Mantojuma tiesību daļas modernizācijas ietvaros. Šā mērķa sasniegšanai likumprojekts paredz izdarīt šādus grozījumus Notariāta likumā:- mantojuma aizgādnības nodibināšanas funkcijas nodošana notāriem, jo patreizējais mantojuma aizgādnības nodibināšanas regulējums ar tiesas līdzdalību ir laikietilpīgs un sarežģīts, un tas nenodrošina mantojuma aizgādnības nodibināšanas primāro funkciju – operatīvu rīcību. Regulējumā tiek paredzēts, ka turpmāk iesniegumu par aizgādnības nodibināšanu mantojumam iesniedzams zvērinātam notāram, paredzot, kādu informāciju jānorāda minētajā iesniegumā un kādus dokumentus jāpievieno.Gadījumā, kad zvērināts notārs atzīs, ka ir pamats nodibināt mantojumam aizgādnību, viņš taisīs notariālo aktu par aizgādnības nodibināšanu mantojumam. Minēto ar valsts nodevu neapmaksājamo notariālā akta par aizgādnības nodibināšanu mantojumam izrakstu zvērināts notārs nosūtīs bāriņtiesai. Savukārt, ja zvērināts notārs atzīst, ka nav pamats aizgādnības nodibināšanai mantojumam, viņš atsaka taisīt notariālo aktu par aizgādnības nodibināšanu mantojumam.- atteikšanās no lieciniekiem pie publiska testamenta taisīšanas. Attiecībā uz tiem, kas nespēj vai neprot parakstīties, regulējums norādīts Notariāta likuma 72.pantā. Minētā norma noteic, ka personas, kas neprot vai nespēj parakstīties, uzdod to savā vietā izdarīt citai personai, ko ar savu parakstu apliecina šī persona un zvērināts notārs. Šajā gadījumā ir vajadzīgi Civillikuma 1494. pantā norādītie liecinieki. Savukārt attiecībā uz tām personām, kuru identitāti nevar noskaidrot, spēkā ir Notariāta likuma 76.pants, kas noteic, ka, ja zvērināts notārs nepazīst personu, kurai jātaisa akts vai apliecinājums vai kura jāidentificē citā sakarā, viņš noskaidro šīs personas identitāti pēc pases vai personas apliecības. Ja minētā persona nevar šādu dokumentu uzrādīt, zvērināts notārs noskaidro tās identitāti pēc citiem ticamiem dokumentiem, ja nepieciešams, papildinot trūkstošās ziņas pēc divu liecinieku liecībām. Aktā vai apliecinājumā jānorāda, kādā veidā ir noskaidrota personas identitāte. Liecinieki, kuri apliecina zvērinātam notāram nepazīstamas personas identitāti, dod parakstu par kriminālatbildību par apzināti nepatiesu liecību. Tāpat piemērojami Notariāta likuma 95.-99. panti. |
| **5.** | **Projekta izstrādē iesaistītās institūcijas** | Likumprojektu izstrādāja ar tieslietu ministra 2009. gada 23. decembra rīkojumu Nr. 1-1/435 izveidotā darba grupa normatīvo aktu projektu, kas saistīti ar Koncepcijas par Civillikuma Mantojuma tiesību daļas modernizācijas īstenošanu, izstrādei.Darba grupas sastāvā tika iekļauti pārstāvji no Tieslietu ministrijas, Finanšu ministrijas, Labklājības ministrijas, Latvijas Universitātes, Rīgas bāriņtiesa, Latvijas zvērinātu notāru padomes, Latvijas zvērinātu tiesu izpildītāju padomes, kā arī tiesneši, zvērināti notāri un zvērināti advokāti.  |
| **6.** | **Iemesli, kādēļ netika nodrošināta sabiedrības līdzdalība** | Projekts šo jomu neskar. |
| **7.** | **Cita informācija** | Nav. |

|  |
| --- |
| II. Tiesību akta projekta ietekme uz sabiedrību |
| **1.** | **Sabiedrības mērķgrupa** |  Likumprojektā ietvertais regulējums aptver visu sabiedrību kopumā (pēc Centrālās statistikas pārvaldes datiem Latvijā 2012.gada 1.maijā bija 2,046 miljoni iedzīvotāju).  |
| **2.** | **Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt** | Likumprojektā ietvertais regulējums varētu ietekmēt arī ārzemniekus, kuri vēlēsies sakārtot savas tiesības uz viņiem pienākošos mantojuma daļu. Minētās sabiedrības grupas aptuvenais skaitliskais lielums nav nosakāms, jo nav iespējams precīzi prognozēt, cik ārzemnieku varēs pretendēt uz mantojuma pieņemšanu.  |
| **3.** | **Tiesiskā regulējuma finansiālā ietekme** | Projektā ietvertais regulējums attiecībā uz aizgādnības nodibināšanu mantojumam nesadārdzinās šo procesu.Gadījumos, ja laulāto kopmanta nav reģistrēta kā laulāto kopmanta, tad laulātajam, iesniedzot prasību tiesā par laulātā daļas izdalīšanu, būs papildus izdevumi (tiesāšanas izdevumi), lai izdalītu savu daļu. Izmaksas nav prognozējamās.  |
| **4.** | **Tiesiskā regulējuma nefinansiālā ietekme** | Projekts šo jomu neskar. |
| **5.** | **Administratīvās procedūras raksturojums** | Projekts paredz atvieglot procesu aizgādnības nodibināšanai mantojumam, paredzot atteikties no tiesas līdzdalības šajā procesā. |
| **6.** | **Administratīvo izmaksu monetārs novērtējums** | Projekts šo jomu neskar. |
| **7.** | **Cita informācija** | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekta ietekme uz valsts budžetu atspoguļota likumprojekta „Grozījumi Civillikumā” sākotnējās ietekmes novērtējuma ziņojumā (anotācijā). |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| **1.** | **Nepieciešamie saistītie tiesību aktu projekti** | Likumprojekts „Grozījumi Notariāta likumā” ir izstrādāts un virzāms izskatīšanai vienotā likumprojektu paketē ar grozījumiem Bāriņtiesu likumā, Civillikumā un likumā „Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un kārtību””. Par likumprojektu izstrādi atbildīgā institūcija – Tieslietu ministrija.Bez tam vienlaikus ar minēto likumprojektu paketes spēkā stāšanos nepieciešams nodrošināt grozījumu izstrādi:1. Ministru kabineta 2006.gada 19.decembra noteikumos Nr. 1037 „Bāriņtiesas darbības noteikumi””, lai tos saskaņotu ar attiecīgajiem grozījumiem likumos – par atbildīgo par grozījumu izstrādi šajos noteikumos nosakot Tieslietu ministriju.2. Ministru kabineta 2005. gada 13. decembra noteikumos Nr. 934 „Noteikumi par budžetu izdevumu klasifikāciju atbilstoši funkcionālajām kategorijām” attiecībā uz terminoloģijas lietošanu jautājumā par neatraidāmajiem mantiniekiem – par atbildīgo par grozījumu izstrādi šajos noteikumos nosakot Tieslietu ministriju.3. Ministru kabineta 2008. gada 4. augusta noteikumos Nr.618 „Noteikumi par mantojuma reģistra un mantojuma lietu vešanu”, lai tos saskaņotu ar attiecīgajiem grozījumiem likumos – par atbildīgo par grozījumu izstrādi šajos noteikumos nosakot Tieslietu ministriju.4. Ministru kabineta 2008. gada 15.septembra noteikumos Nr.747 „Noteikumi par zvērinātu notāru atlīdzības taksēm un to noteikšanas kārtību”, lai noteiktu zvērināta notāra atlīdzības taksi par aizgādnības nodibināšanu mantojumam – par atbildīgo par grozījumu izstrādi šajos noteikumos nosakot Tieslietu ministriju.5. Ministru kabineta 2008.gada 6.maija noteikumu Nr.319 „Noteikumi par mantojuma apliecību paraugiem” 1.pielikumā, svītrojot norādi uz laulāto likumiskajām mantiskajām attiecībām – par atbildīgo par grozījumu izstrādi šajos noteikumos nosakot Tieslietu ministriju.Ministru kabineta noteikumu projekti tiks izstrādāti triju mēnešu laikā pēc augstāk minēto likumprojektu pieņemšanas Saeimā 2.lasījumā, lai tie varētu stāties spēkā vienlaicīgi ar attiecīgiem grozījumiem likumos. |
| **2.** | **Cita informācija** | Nav. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | **Sabiedrības informēšana par projekta izstrādes uzsākšanu** | Latvijas zvērinātu notāru padome, Latvijas zvērinātu tiesu izpildītāju padome, kā arī Latvijas Universitātes lektori tika informēti par likumprojekta izstrādi un piedalījās darba grupās. |
| 2. | **Sabiedrības līdzdalība projekta izstrādē**  | Darba grupā tika iesniegti un izvērtēti iesaistīto pušu priekšlikumi.  |
| 3. | **Sabiedrības līdzdalības rezultāti**  | Iesaistīto pušu priekšlikumu iestrādāti likumprojektā. |
| 4. | **Saeimas un ekspertu līdzdalība** | Projekts šo jomu neskar. |
| 5. | **Cita informācija** | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| *Projekts šo jomu neskar.* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | **Projekta izpildē iesaistītās institūcijas**  | Likumprojekta izpildi atbilstoši ārējos normatīvajos aktos nostiprinātajai kompetencei nodrošinās zvērinātie notāri, bāriņtiesas un tiesas. |
| 2. | **Projekta izpildes ietekme uz pārvaldes funkcijām**  | Tiesas: ar likumprojektu paredzēts atbrīvot tiesas no aizgādnības nodibināšanas mantojumam funkcijas.Zvērināti notāri: tiks paplašināts zvērinātu notāru funkciju loks, paredzot, ka zvērināti notāri taisīs notariālos aktus par aizgādnības nodibināšanu mantojumam.Bāriņtiesas: darbība netiek paplašināta. Likumprojekts attiecas uz bāriņtiesām tikai saistībā ar jautājumu par aizgādņa iecelšanu mantojumam, t.i., aizgādņus iecels nevis saskaņā ar tiesas lēmumu, bet pamatojoties uz zvērināta notāra taisītu notariālo aktu par aizgādnības nodibināšanu mantojumam. |
| 3. | **Projekta izpildes ietekme uz pārvaldes institucionālo struktūru.****Jaunu institūciju izveide** | Saistībā ar likumprojekta izpildi nav nepieciešams veidot jaunas institūcijas. |
| 4. | **Projekta izpildes ietekme uz pārvaldes institucionālo struktūru.****Esošu institūciju likvidācija** | Saistībā ar likumprojekta izpildi netiks likvidētas esošās institūcijas. |
| 5. | **Projekta izpildes ietekme uz pārvaldes institucionālo struktūru.****Esošu institūciju reorganizācija** | Saistībā ar likumprojekta izpildi nav plānota esošo institūciju reorganizācija vai apvienošana. |
| **6.** | **Cita informācija** | Nav. |

Tieslietu ministrs J. Bordāns

30.07.2012 14:14

1448

Paipala

67046107, olga.paipala@tm.gov.lv